31992R1776
L 182/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1776/92 НА КОМИСИЯТА
от 30 юни 1992 година
относно съхранението на зърнени и оризови продукти в митничеките складове преди износа им
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2727/75 на Съвета от 29 октомври 1975 г. относно общата организация на пазара на зърнени култури (1), последно изменен с Регламент (ЕИО) № 674/92 (2), и по-специално член 16, параграф 6 от него,
като взе предвид Регламент (ЕИО) № 1418/76 на Съвета от 21 юни 1976 г. относно общата организация на пазара на ориз (3), последно изменен с Регламент (ЕИО) № 674/92, и по-специално член 17 от него,
като взе предвид Регламент (ЕИО) № 2503/88 на Съвета от 25 юли 1988 г. относно митническите складове (4), и по-специално член 18 от него,
като има предвид, че обработката на продукти, оставени на съхранение в митническите складове, се ограничава до някои стандартни операции, посочени в член 28, параграф 4 от Регламент (EИО) № 3665/87 на Комисията (5); като има предвид, че всяка друга допустима обработка трябва да бъде изрично разрешена за всеки вид, за който тя е допустима;
като има предвид, че за да се постигне по-ефективно използване на съществуващия складов капацитет, следва да бъде разрешено за някои зърнени и оризови продукти съхранението на повече от eдна партида в един и същи силоз или склад, когато всички партиди попадат в една и съща тарифна подпозиция на номенклатурата за възстановяване при износ;
като има предвид, че за да могат зърнени култури от интервенция да бъдат ясно идентифицирани, не трябва да се разрешава тяхното съхранение заедно със зърнени храни в Общността от свободния пазар;
като има предвид, че предвидените в настоящия регламент мерки са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Продуктите, изброени в член 1, букви a), б) и в) от Регламент (ЕИО) № 2727/75, продукти с кодове по КН 1102 и 1107 и продуктите, изброени в член 1, буква a) от Регламент (ЕИО) № 1418/76, които се съхраняват в насипно състояние съгласно режима за митнически склад или за свободната зона с цел авансово изплащане на възстановяванията при износ съгласно Регламент (ЕИО) № 565/80 на Съвета (6), могат, в допълнение на операциите, посочени в член 28, параграф 4 от Регламент (ЕИО) № 3665/87, да бъдат смесени в същото място за складиране с други продукти от същата подпозиция на номенклатурата за възстановяване при износ и с еднакви технически характеристики, които също отговорят на изискванията за предоставяне на възстановяване при износ и са също предмет на режима на Регламент (ЕИО) № 3665/87 или Регламент (ЕИО) № 565/80.
Въпреки това продуктите от интервенция могат да бъдат съхранявани заедно само с други продукти от интервенция.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1 юли 1992 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юни 1992 година.